40. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ.Γ3δ.16592/07-699/1507 της-/17 Ιουλ.1970(ΦΕΚ Β΄493) Περί κυκλοφορίας θεραλωνιστικών μηχανών πλάτους υπερβαίνοντος το υπό των κειμένων διατάξεων καθοριζόμενον μέγιστον όριον. Λαβόντες υπ’ όψιν τα εν τω υπ’ αριθ. ΥΕΒ 14250/5350/14-4-70 εγγράφω του Υπουργείου Γεωργίας διαλαμβανόμενα, επί θέματος κυκλοφορίας επί των οδών θεραλωνιστικών μηχανών ων το πλάτος μετά του κοπτικού εξαρτήματος υπερβαίνει το υπό των κειμένων διατάξεων καθοριζόμενον μέγιστον όριον, ιδόντες δε τας διατάξεις του άρθρ.56 του Ν.Δ.4233/62 «περί κυρώσεως του Κώδικος Οδικής Κυκλοφορίας». Και επειδή, ως αρμοδίως επισημαίνεται, καθίσταται αναγκαία από γεωργοοικονομικής και εθνικοοικονομικής πλευράς η ταχεία μετακίνησις των ως άνω μηχανημάτων από περιοχής εις περιοχήν δια την όσον ένεστι συντομωτέραν συγκομιδήν των σιτηρών. Επειδή αφ’ ετέρου η αφαίρεσις του κοπτικού εξαρτήματος εκ των μηχανών, προς περιορισμόν του πλάτους αυτών, δημιουργεί τεχνικάς δυσχερείας και προσθέτους κινδύνους εις την κυκλοφορίαν των, αποφασίζομεν: Εξουσιοδοτούμεν τους Περιφ. Δ/ντας Δημ. Έργων, ίνα κατόπιν σχετικών προτάσεων των κατά τόπους Δ/νσεων Γεωργίας χορηγώσι τας υπό του άρθρ.56 παρ. β΄ του Ν.Δ.4233/62 προβλεπομένας αδείας κυκλοφορίας των υπ’ όψιν μηχανημάτων, πλάτους υπερβαίνοντος το υπό των κειμένων διατάξεων καθοριζόμενον μέγιστον όριον, επί του οδικού δικτύου της περιφερείας των, εις σαφώς καθωρισμένον δρομολόγιον και χρόνον κυκλοφορίας, προς περιορισμόν εις το ελάχιστον της παρακωλύσεως της κυκλοφορίας, υποδεικνύοντες και τυχόν απαιτούμενα πρόσθετα μέτρα ασφαλείας. 